Et hus på Nørregade i Østrup i Himmerland er ramt af en eksplosionsbrand.

Et hus på Nørregade 25 i Østrup ved Aars er ramt af en eksplosionsbrand. Nordjyllands Politi fik anmeldelsen klokken 14:25. Det er angiveligt en hundekurv i stuen, som på en eller anden måde har påbegyndt branden. - Huset skulle være meget røgfyldt, men alle er ude af huset, siger vagtchef ved Nordjyllands Politi, Per Vagn Nielsen. Nordjyllands Politi arbejder fortsat på stedet, men ifølge vagtchefen skulle eksplosionen være sket på grund af varme, der så fik ruderne til at sprænge.